แห่ออก‘ทริกเกอร์ฟันด์’เก็บหุ้นไทย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ไทยพาณิชย์ING ตั้งเป้ากำไร10%ชี้หุ้นถูกตปท.ซื้อ
โพสต์ทูเดย์ — บลจ.แห่ออกกองทุนทริกเกอร์ซื้อหุ้นไทย “ไทยพาณิชย์ไอเอ็นจี” ตั้งเป้ากำไร 10% มั่นใจดัชนีไปต่อ
นางโชติกา สวนานนท์ กรรมการผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า บริษัทเปิดขายกองทุนใหม่ไทยพาณิชย์ ทริกเกอร์ 10% ฟันด์ 1 อายุประมาณ 1 ปี เน้นลงทุนในหุ้นไทยที่มีปัจจัยพื้นฐานดีและมีศักยภาพในการเติบโต ผสมกับตราสารหนี้ หรือเงินฝาก หรือ SET50 Index Futures ด้วยมูลค่าโครงการ 1,000 ล้านบาท โดยจะเปิดขายระหว่างวันที่ 2228 ก.พ. 2554 เงินลงทุนขั้นต่ำ 1 หมื่นบาท 
กองทุนกำหนดเป้าหมายผลตอบแทนไว้ที่ 10% และสามารถปิดกองทุนได้ก่อนกำหนดภายใน 1 ปี หากมูลค่าหน่วยลงทุนเท่ากับ หรือมากกว่า 11.20 บาทต่อหน่วย เป็นเวลา 3 วันทำการติดต่อกัน หรือบริษัทจะซื้อคืนหน่วยลงทุนโดยอัตโนมัติทั้งหมดในมูลค่าไม่น้อยกว่า 11 บาทต่อหน่วย โดยผู้จัดการกองทุนจะจับจังหวะการลงทุนเพื่อให้ได้ผลตอบแทนตามเป้าหมาย รวมทั้งปรับน้ำหนักการลงทุนและเงินสดให้สอดคล้องกับสภาวะการลงทุนในแต่ละขณะ และอาจใช้ SET50 Index Futures เพื่อลดความเสี่ยงจากภาวะตลาดขาลง
สำหรับกลยุทธ์การบริหารกองทุนจะเน้นเชิงรุก โดยจัดสรรน้ำหนักการลงทุน และคัดสรรหุ้นเพื่อลงทุนหุ้นพื้นฐานดีเติบโตสูง และได้รับประโยชน์จากการฟื้นตัวของเศรษฐกิจโลกและการบริโภคในประเทศ เช่น ธนาคารและพลังงาน 
นางโชติกา กล่าวว่า ตลาดหุ้นในปีนี้ยังมีปัจจัยบวกสนับสนุนหลายด้าน ทั้งการขยายตัวของเศรษฐกิจไทยที่คาดว่าจะเติบโต 45% ในปีนี้ สูงกว่ากลุ่มประเทศพัฒนาแล้ว ดอกเบี้ยต่ำ และสภาพคล่องภายในประเทศยังสูง รวมถึงการเร่งเบิกจ่ายงบประมาณลงทุนภาครัฐเพื่อกระตุ้นเศรษฐกิจเตรียมการเลือกตั้ง รวมทั้งผลประกอบการบริษัทจดทะเบียนที่คาดว่าจะโตต่อเนื่อง และมูลค่าหุ้นไทยยังไม่แพงเมื่อเทียบค่าเฉลี่ยในอดีตและค่าเฉลี่ยภูมิภาค 
ทั้งนี้ ศูนย์วิจัยเศรษฐกิจและธุรกิจ ธนาคารไทยพาณิชย์ คาดการณ์ว่าหุ้นไทยในปีนี้จะเคลื่อนไหวในกรอบ 9301,200 จุด และปิดสิ้นปีที่ 1,150 จุด คิดเป็นระดับพี/อี ปี 2554 ที่ 13.5 เท่า โดยครึ่งปีแรกดัชนีจะผันผวนในกรอบ 930–1,050 จุด จากแรงเทขายทำกำไร ความกังวลเงินเฟ้อ และปัญหาหนี้สินของประเทศกลุ่มยุโรป แต่ในครึ่งหลังของปีคาดว่าดัชนีจะฟื้นตัวขึ้นทดสอบ 1,200 จุด ได้จากผลประกอบการบริษัทจดทะเบียนที่คาดว่าจะเติบโตดี ความกังวลดอกเบี้ยและเงินเฟ้อที่ลดลง และการไหลเข้าของเงินทุนตามแนวโน้มค่าบาทแข็ง 
ด้านนายต่อ อินทวิวัฒน์ ผู้ช่วยกรรมการผู้จัดการ ฝ่ายธุรกิจกองทุนและที่ปรึกษาการลงทุน บลจ.ไอเอ็นจี (ประเทศไทย) กล่าวว่า หลังจากกองทุนเปิด ไอเอ็นจี ไทย อีควิตี้ ทริกเกอร์ 10% (2) มียอดจองซื้อเข้ามา 1,000 ล้านบาท ในเวลาเพียง 4 วัน บริษัทจึงออกกองทุนเปิดไอเอ็นจี ไทย อีควิตี้ ทริกเกอร์ (3) รองรับความต้องการลูกค้า เปิดจองซื้อวันที่ 23 ก.พ.3 มี.ค. 2554 ลงทุนขั้นต่ำ 2,000 บาท 
กองทุนจะใช้เทคนิคการจับจังหวะที่เหมาะสมในการเข้าออกตลาด เพื่อสร้างผลตอบแทนจากการลงทุนตามเป้าหมาย โดยเมื่อมูลค่าหน่วยลงทุนสุทธิเพิ่มขึ้นจากราคาเสนอขายครั้งแรกที่ 10 บาท ไปอยู่ที่ 11.20 บาทต่อหน่วย ณ วันใดวันหนึ่ง กองทุนก็จะรับซื้อคืนหน่วยลงทุนทั้งหมดโดยอัตโนมัติพร้อมเลิกกองทุน
“การปรับตัวขึ้นลงอย่างรุนแรงในช่วงสัปดาห์ที่ผ่านมาน่าจะเป็นปัจจัยสนับสนุนกองทุน เนื่องจากกองทุนนี้เหมาะกับตลาดผันผวน ด้วยเทคนิคการจับจังหวะการลงทุน โดยผู้จัดการกองทุนจะหาช่วงเวลาที่ดีในการซื้อขายหุ้นเพื่อทำกำไรเป็นรอบ แม้ดัชนีจะมีการแกว่งตัวอยู่ในกรอบจำกัดก็ตาม ขณะที่เทคนิคการคัดเลือกและการให้น้ำหนักการลงทุนในหุ้นที่มีแนวโน้มผลประกอบการดีก็จะส่งผลให้การปรับขึ้นของมูลค่าหน่วยลงทุนมีมากกว่าดัชนีตลาดหลักทรัพย์ จึงเชื่อว่าด้วยเทคนิคการบริหารข้างต้นจะทำให้กองทุนมีโอกาสสร้างผลตอบแทนตามเป้าหมายได้
“สัปดาห์ที่ผ่านมาต่างชาติซื้อสุทธิติดต่อกัน 3 วันทำการ แต่ยังถือว่าไม่มากหากเทียบต้นปีที่ต่างชาติขายต่อเนื่อง จึงมองว่าแรงซื้อที่เข้ามาในรอบนี้หากกลับเข้ามาเท่าเดิมก็จะช่วยผลักดันดัชนีให้ปรับตัวขึ้นไปได้ใกล้เคียง หรือมากกว่าจุดสูงสุดเดิมที่เคยทำไว้ได้ ขณะที่ผลประกอบการบริษัทจดทะเบียนจะโต 1718% จะสนับสนุนโอกาสในการสร้างผลตอบแทนของกองทุนให้ถึงเป้าในระยะเวลาไม่นาน”